b'\n_START_ARTICLE_\nAtlant\n_START_PARAGRAPH_\nV klasi\xc4\x8dni evropski arhitekturi je atlas (znan tudi kot Atlant ali atlantid) podpora, izklesana v obliki \xc4\x8dloveka, ki lahko prevzame prostor v stebru, slopu ali pilastru in daje vtis, da nosi konstrukcijo. Rimski izraz za tak\xc5\xa1no kiparsko podporo je telamon. _NEWLINE_Izraz atlantes je v gr\xc5\xa1\xc4\x8dini mno\xc5\xbeina imena Atlas, enega od Titanov, ki je bil prisiljen dr\xc5\xbeati nebo na ramenih za ve\xc4\x8dne \xc4\x8dase. Alternativni izraz telamones, prav tako izhaja iz poznej\xc5\xa1ega mitolo\xc5\xa1kega junaka Telamona, enega od Argonavtov, ki je bil o\xc4\x8de Ajanta._NEWLINE_Kariatide je \xc5\xbeenska predstavnica te arhitekturne oblike v Gr\xc4\x8diji, \xc5\xbeenska, ki stoji na mestu vsakega stebra ali slopa. Kariatide najdemo pri zakladnicah v Delfih in Erehteionu na Akropoli v Atenah. Obi\xc4\x8dajno so v jonskem slogu in predstavljajo obredno zdru\xc5\xbeenje z boginjo \xc4\x8da\xc5\xa1\xc4\x8denja. _NEWLINE_Atlanti izra\xc5\xbeajo skrajni napor v svoji funkciji, z glavo upognjeno naprej, da zadr\xc5\xbeujejo te\xc5\xbeo konstrukcije nad seboj na svojih ramenih, podlakti so pogosto dvignjene da zagotavljajo dodatno podporo, kar zagotavlja arhitekturni motiv._NEWLINE_Atlanti in Kariatide je opisal rimski arhitekt Vitruvij v svoji knjigi, namesto ohranjenih primerov pa posredoval idejo atlanta v renesan\xc4\x8dnem arhitekturnem besedi\xc5\xa1\xc4\x8du.\n_START_SECTION_\nIzvor\n_START_PARAGRAPH_\nNe le, da so kariatide pred njimi, podobne arhitekturne like so poznali \xc5\xbee v starem Egiptu iz monolitov. Atlant izvira iz gr\xc5\xa1ke Sicilije in Magna Graecia v ju\xc5\xbeni Italiji. Najstarej\xc5\xa1i ohranjeni atlanti so prevrnjeni iz zgodnjega klasi\xc4\x8dnega gr\xc5\xa1kega templja Zevsa, Olympeion v Agrigentu na Siciliji.  Atlanti so igrali pomembnej\xc5\xa1o vlogo pri manieristih in v baro\xc4\x8dni arhitekturi._NEWLINE_V osemnajstem in devetnajstem stoletju je bilo veliko stavb, zgrajenih z veli\xc4\x8dastnimi atlanti, ki so podobni kot gr\xc5\xa1ki. Njihov izbor iz dveh predlaganih oblik - druga oblika so kariatide - pri vhodu v muzej Ermita\xc5\xbe, ki je bil zgrajen za carja Nikolaja I. Ruskega, je atlante naredil \xc5\xa1e bolj v modi. Stebri\xc5\xa1\xc4\x8de te stavbe predstavlja deset ogromnih atlantov, pribli\xc5\xbeno trikratnik naravne velikosti, izklesanih iz serdobolskega granita, ki jih je oblikoval Johann Halbig in izdelal kipar Alexander Terebenev.'